Diari Oficial de la Generalitat Valenciana


Sumari del DOGV 334, del 29-01-1986 (1986/805649)

ORDRE de 16 de novembre de 1985, de la Conselleria de Treball i Seguretat Social, la qual regula el règim econòmic i administratiu dels antics Directors i Subdirectors Províncials de l'Inserso.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   334

Data del DOGV
:   29-01-1986

Secció del DOGV
:   ALTRES DISPOSICIONS

Número del document
:   1986/805649


Data del document
:   16-11-1985

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 16 de novembre de 1985, de la Conselleria de Treball i Seguretat Social, la qual regula el règim econòmic i administratiu dels antics Directors i Subdirectors Provincials de l'Inserso.  
Adaptats a l'esfera provincial de la Conselleria els Serveis Territorials transferits en matèria d'Inserso i assumides llurs funcions per les Arees de Serveis Socials de les Direccions Territorials de la Conselleria de Treball i Seguretat Social; trobant-se pendent d'aprovació pel Consell de la Generalitat Valenciana el Reglament que regula l'estructura orgànica i funcional d'aquesta Conselleria, cal no obstant solventar l'adaptació transitòria sense que això supuse perjudici econòmic i administratiu. Regulat l'aspecte administratiu de les unitats i serveis mitjançant Ordre de 15 de novembre de 1985 per aquesta mateixa Conselleria, han de ser resolts determinats aspectes específics aliens al contingut d'aquella pel seu caràcter econòmic i aquells de caràcter administratiu complementaris dels contemplats en l'Ordre.   
En virtut d'això, i fent ús de les facultats que em confereix l'article 44 de la Llei 5/83, de 30 de desembre, de Govern Valencià,   
ORDENE:  
Article primer  
Queden revocades les autoritzacions i reconeixement de signatura, efectuats al seu moment als Directors i Subdirectors Provincials de l'Inserso, tocant als documents de gestió econòmica davant les respectives Tresoreries Territorials de la Seguretat Social.   
Article segon  
Als efectes descrits en l'article anterior, s?autoritza i reconeix la signatura de les persones següents, adscrita a la Conselleria de Treball i Seguretat Social:   
Direcció Territorial d'Alacant   
- N'Antoni Torres i Salvador, Cap de l'Area de Serveis Socials.   
- Na Maria Jesús García i Alvàrez, Cap de Servei de Gestió, en funcions.   
Direcció Territorial de Castelló   
- En Joaquín Martín i Ortiz, Cap d'Area de Serveis Socials.   
- N'Alvar Monferrer i Monfort, Cap del Servei de Gestió, en funcions.   
Direcció Territorial de València   
- En Josep Ramon Bueno i Abad, Cap de l'Area de Serveis Socials.   
- En Francesc Gisbert i Richart, Cap del Servei de Gestió, en funcions.   
Article tercer  
Fins que no es desenvolupe l'estructura orgànica i funcional dels Serveis Territorials de la Conselleria de Treball i Seguretat Soci al i es realitze la corresponent adscripció a llocs de treball determinats, els Directors i Subdirectors Provincials de l'Inserso a què fa referència l'Ordre d'aquesta Conselleria de 15 de novembre de 1985, mantindran les retribucions que tenien assignades amb anterioritat a la data de l'expressada Ordre.   
DISPOSICIO FINAL  
El que disposa aquesta Ordre entrarà en vigor el mateix dia de la publicació en el Diari Oficial de la Generalitat Valenciana. Això no obstant, s'entendran convalidades les actuacions que fins aqueixa data hagueren estat realitzades en les matèries regulades per aquesta Ordre, cos que aquesta publicació fora posterior a la de l'Ordre de 15 de novembre de 1985 d'aquesta mateixa Conselleria.   
València, a 16 de novembre de 1985.   
El Conseller de Treball i Seguretat Social,  
MIQUEL DOMENECH I PASTOR